Pterois iku génusé iwak segara sing mawa wisa. Iwak iki dumunung ing laladan Samudra Indhi lan Samudra Pasifik. "Pterois" katitik saka pakulitané sing wernané mencorong lorèk abang, putih, krèm, lan ireng, kèpèté sing mentèrèng, lan jejari kèpèté sing mencongat tur mawa wisa. "Pterois radiata", "Pterois volitans", lan "Pterois miles" iku spésies sing paling kerep disinaoni ing sajeroné génus iki. Spésies-spésies "Pterois" wis kaloka minangka iwak akuariyum. Sanajan ta mangkono, "P. volitans" lan "P. miles" ingaran spésies invasif ing Samodra Atlantik iring kulon, Segara Karibia, lan Segara Tengah.